Greek Legal Document

Category: 301

Content:
126. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 16823 της 15 Μαΐου/8 Ιουν. 1978 (ΦΕΚ Β΄ 524) Περί καθορισμού των τεχνικών όρων και προϋποθέσεων συνδέσεως αυτοκινήτων οχημάτων, με ρυμουλκούμενα ή ημιρυμουλκούμενα. Έχοντας υπόψη: 1.Το άρθρο 54, παράγρ. 4, του Κώδικα Οδικής Κυκλοφορίας, που κυρώθηκε με το νόμο 614/77 (ΦΕΚ 167Α΄/1977) 2.Τις διατάξεις του Νόμου 383/1976. 3.Τις διατάξεις του αριθμ. 1161/77 Π.Δ/τος, για τις μέγιστες διαστάσεις και βάρη των αυτοκινήτων οχημάτων κ.λπ. 4.Την ΣΤ-26941/77 απόφασή μας, αποφασίζουμε: Καθορίζουμε τους όρους και τις προϋποθέσεις ρυμουλκήσεως οχημάτων με αυτοκίνητα, ως ακολούθως: ΚΕΦΑΛΑΙΟ Α΄. ΣΥΓΚΡΟΤΗΣΗ ΑΡΘΡΩΤΩΝ ΟΧΗΜΑΤΩΝ 1.Κυκλοφορία αρθρωτών οχημάτων φορτηγών ή λεωφορείων, με ενιαία άδεια. Στις άδειες κυκλοφορίας των οχημάτων αυτών αναγράφονται τα τεχνικά στοιχεία και τα στοιχεία ταυτότητας του ρυμουλκού και του ημιρυμουλκουμένου, από τα οποία αποτελείται το αρθρωτό όχημα, σε κάθε περίπτωση μεταβολής, οποιουδήποτε στοιχείου ή αντικαταστάσεως του ρυμουλκού ή του ημιρυμουλκουμένου, εφόσον τούτο επιτρέπεται από τις ισχύουσες σχετικές διατάξεις, απαιτείται η έκδοση νέας άδειας κυκλοφορίας της μονάδος. 2.Κυκλοφορία αρθρωτών φορτηγών, που συγκροτούνται από ρυμουλκό (TRACTOR) και ημιρυμουλκούμενο, το καθένα από τα οποία είναι εφοδιασμένο με άδεια κυκλοφορίας ως ανεξάρτητη μονάδα. Στις περιπτώσεις αυτές πρέπει να πληρούνται οι ακόλουθες προϋποθέσεις: α)Το μέγιστο επιτρεπόμενο βάρος του ημιρυμουλκουμένου, που αναγράφεται στην άδεια κυκλοφορίας του, δεν επιτρέπεται να είναι μεγαλύτερο της μεγίστης ικανότητος έλξεως που αναγράφεται στην άδεια του ρυμουλκού. β)Το βάρος του ημιρυμουλκουμένου που επιπίπτει στην πλάκα του ρυμουλκού πρέπει να είναι μικρότερο ή το πολύ ίσο προς την αναγραφόμενη στην άδεια κυκλοφορίας του ρυμουλκού ένδειξη του μέγιστου επιτρεπόμενου φορτίου στην πλάκα του. γ)Έλξη φορτωμένων, ρυμουλκουμένων οχημάτων, με ρυμουλκά δεν επιτρέπεται. δ)Αρθρωτά οχήματα μεταφοράς επιβατών (λεωφορεία) επιτρέπεται να κυκλοφορούν μόνο ως ενιαίες κυκλοφοριακές μονάδες και συνεπώς για τα οχήματα αυτά ισχύουν οι όροι της παραγράφου 1 του παρόντος κεφαλαίου. (Αντί για τη σελ. 242,871) Σελ. 242,871(α) Τεύχος -Σελ.  Φορτηγά αυτοκίνητα 21.Ε.δ.124-126 ΚΕΦΑΛΑΙΟ Β΄. ΣΥΓΚΡΟΤΗΣΗ ΣΥΡΜΩΝ 1.Κυκλοφορία φορτηγών συρμών, εφοδιασμένων με μία άδεια. Στις περιπτώσεις αυτές, ισχύουν οι όροι της παραγράφου 1 του Κεφαλαίου Α΄ της παρούσης. 2.Κυκλοφορία συρμών, που συγκροτούνται από φορτηγό αυτοκίνητο και φορτηγό ρυμουλκούμενο, το καθένα από τα οποία είναι εφοδιασμένο με άδεια κυκλοφορίας ως ανεξάρτητη μονάδα. α)Φορτηγά αυτοκίνητα επιτρέπεται να σύρουν μόνο ρυμουλκούμενα (όχι ημιρυμουλκούμενα) οχήματα. β)Το μέγιστο επιτρεπόμενο βάρος του ρυμουλκουμένου, το οποίο αναγράφεται στην άδεια κυκλοφορίας του, πρέπει να είναι μικρότερο ή το πολύ ίσο με το μέγιστο επιτρεπόμενο βάρος ρυμουλκουμένου, που αναγράφεται στην άδεια του φορτηγού αυτοκινήτου που το σύρει. γ)Έλξη φορτωμένων ρυμουλκουμένων από άφορτα φορτηγά αυτοκίνητα δεν επιτρέπεται, ει μη μόνο αν το μέγιστον επιτρεπόμενο βάρος του ρυμουλκουμένου είναι μικρότερο ή το πολύ ίσο προς το απόβαρο του έλκοντος του αναγραφομένου στην άδεια κυκλοφορίας αυτού. δ)Μεταφορά επιβατών με ρυμουλκούμενα δεν επιτρέπεται εξαιρουμένων μόνο των αρθρωτών λεωφορείων. ΚΕΦΑΛΑΙΟ Γ΄. ΕΛΞΗ ΡΥΜΟΥΛΚΟΥΜΕΝΩΝ ΜΕ  ΕΠΙΒΑΤΗΓΑ ΚΑΙ ΕΛΑΦΡΑ ΦΟΡΤΗΓΑ ΑΥΤΟΚΙΝΗΤΑ 1.Επιβατηγά και ελαφρά φορτηγά αυτοκίνητα (μεγίστου επιτρεπομένου βάρους μέχρι 3.500 χιλιογράμμων μπορεί κατ’ αρχήν να έλκουν μόνον ρυμουλκούμενα (όχι ημιρυμουλκούμενα) ελαφρά, ή ρυμουλκούμενα μεγίστου επιτρεπομένου βάρους μεγαλυτέρου των 750 χιλιογράμμων εφ’ όσον πληρούνται αθροιστικώς οι κατωτέρω τεχνικοί όροι κατά περίπτωση. α)Ρυμουλκούμενα μη διαθέτοντα σύστημα πεδήσεως (1)Το μέγιστο επιτρεπόμενο βάρος του ρυμουλκουμένου δεν μπορεί να είναι μεγαλύτερο από το ήμισυ του αθροίσματος του αποβάρου του έλκοντος οχήματος και του βάρους του οδηγού αυτού, το οποίο λαμβάνεται ίσο προς 70 χιλιόγραμμα. Σελ. 242,872(α) Τεύχος -Σελ. (2)Το άθροισμα των μεγίστων επιτρεπομένων βαρών του έλκοντος οχήματος και του ρυμουλκουμένου δεν θα είναι μεγαλύτερο από 3.500 χιλιόγραμμα. β)Ρυμουλκούμενα διαθέτοντα σύστημα πεδήσεως (1)Το σύστημα πεδήσεως πρέπει να διαθέτει τροχοπέδες πορείας και σταθμεύσεως και να πληροί όλους τους όρους των παραγράφων 1, 2, 3, 4 του άρθρου 56 του ΚΟΚ να διαθέτει δε και διατάξη αυτομάτου ακινητοποιήσεως του ρυμουλκουμένου σε περίπτωση αποστάσεως αυτού από το έλκον όχημα. Η διάταξη αυτή αυτομάτου ακινητοποιήσεως σε περίπτωση αποσπάσεως του ρυμουλκουμένου από το έλκον όχημα, δεν είναι απαραίτητη αν πρόκειται για ρυμουλκούμενο μονοαξονικό ή διαξονικό η μεταξύ των αξόνων του οποίου απόσταση είναι μικρότερη του ενός μέτρου το δε μέγιστο επιτρεπόμενο βάρος του ρυμουλκουμένου δεν είναι μεγαλύτερο από 1.500 χιλιόγραμμα. Στην περίπτωση όμως αυτή είναι απαραίτητο να υπάρχει η διάταξη δευτερευούσης συνδέσεως που προβλέπει η παράγραφος 18 του άρθρου 81 του ΚΟΚ. (2)Το μέγιστο επιτρεπόμενο βάρος του ρυμουλκουμένου δεν επιτρέπεται σε καμμιά από τις περιπτώσεις της παρούσης παραγράφου β να είναι μεγαλύτερο από το απόβαρο του έλκοντος οχήματος. 21.Ε.δ.126 Φορτηγά αυτοκίνητα 2.Για να επιτραπεί, κατά τα ανωτέρω, έλξη ρυμουλκουμένου από επιβατηγό ή ελαφρό φορτηγό αυτοκίνητο, χρειάζεται να χορηγηθεί ειδικό σημείωμα, κατόπιν επιθεωρήσεως του έλκοντος μαζί με το ρυμουλκούμενο όχημα, από την Υπηρεσία Συγκοινωνιών του Νομού στον οποίο κατοικεί ο κάτοχος του έλκοντος αυτοκινήτου. Το σημείωμα αυτό θα περιλαμβάνει τον αριθμό κυκλοφορίας του έλκοντος αυτοκινήτου τα στοιχεία ταυτότητος (κατηγορία, εργοστ. κατασκευής, τύπος και αριθμός πλαισίου) ως και τα βασικά τεχνικά στοιχεία (αριθμός αξόνων, διαστάσεις, μέγιστον επιτρεπόμενον βάρος) του ρυμουλκουμένου και την κατηγορία αδείας οδηγήσεως την οποία πρέπει να κατέχη αυτός που θα οδηγεί το έλκον όχημα, όταν είναι συνδεδεμένο με αυτό το ρυμουλκούμενο θα το έχει δε υποχρεωτικά μαζί του ο οδηγός του έλκοντος αυτοκινήτου, και θα το δείχνει όταν του ζητείται από τα αρμόδια για τον έλεγχο αστυνομικά όργανα. «   ΚΕΦΑΛΑΙΟ Γ Α΄       ΕΛΞΗ ΡΥΜΟΥΛΚΟΥΜΕΝΩΝ ΜΕ ΛΕΩΦΟΡΕΙΑ ΑΥΤΟΚΙΝΗΤΑ 1.Επιτρέπεται η έλξη ρυμουλκουμένων οχημάτων αποσκευών, μικτού βάρους μέχρι 3.500 χιλιογράμμων, από λεωφορεία αυτοκίνητα, εφόσον πληρούνται οι κατωτέρω τεχνικοί όροι κατά περίπτωση. α) Ρυμουλκούμενα μη διαθέτοντα σύστημα πεδήσεως. Το μέγιστο επιτρεπόμενο βάρος του ρυμουλκουμένου δεν μπορεί να είναι μεγαλύτερο από το ήμισυ του αθροίσματος του αποβάρου του έλκοντος οχήματος και του βάρους του οδηγού, το οποίο λαμβάνεται ίσο προς 70 χιλιόγραμμα. β) Ρυμουλκούμενα διαθέτοντα σύστημα πεδήσεως. Το σύστημα πεδήσεως πρέπει να διαθέτει τροχοπέδες πορείας και σταθμεύσεως και να πληροί όλους τους όρους των παρ.1, 2, 3, 4 και 5 του άρθρ.56 του Κ.Ο.Κ. γ) Ανεξάρτητα από τα ανωτέρω το μέγιστο επιτρεπόμενο βάρος του ρυμουλκουμένου δεν πρέπει να υπερβαίνει σε καμιά περίπτωση την ικανότητα έλξης του έλκοντος οχήματος. Αν το μέγιστο επιτρεπόμενο βάρος του ρυμουλκουμένου είναι μεγαλύτερο από ένα από τα παραπάνω μεγέθη, σε καμιά περίπτωση δεν πρέπει να μειώνεται αυτό και δεν χορηγείται σημείωμα ρυμούλκησης. 2. Για να επιτραπεί, κατά τα ανωτέρω, η έλξη ρυμουλκούμενου οχήματος μεταφοράς αποσκευών των μεταφερομένων επιβατών , από λεωφορείο, χρειάζεται να χορηγηθεί ειδικό σημείωμα, χωρίς να γίνει σύνταξη πρακτικού επιθεώρησης του έλκοντος και του ρυμουλκούμενου οχήματος. 3. Το σημείωμα αυτό θα περιλαμβάνει τον αριθμό κυκλοφορίας του έλκοντος οχήματος, τα στοιχεία ταυτότητας (κατηγορία, εργοστάσιο κατασκευής, τύπος και αριθμός πλαισίου), ως και τα βασικά τεχνικά στοιχεία (αριθμός αξόνων, διαστάσεις, μέγιστο επιτρεπόμενο μικτό βάρος) του ρυμουλκουμένου και την κατηγορία άδειας οδηγήσεως την οποία πρέπει να κατέχει αυτός, που θα οδηγεί το έλκον όχημα, όταν είναι συνδεδεμένο με το ρυμουλκούμενο. Το σημείωμα αυτό θα το έχει υποχρεωτικά μαζί του ο οδηγός του έλκοντος οχήματος και θα το δείχνει όταν του ζητείται από τα αρμόδια, για τον έλεγχο αστυνομικά όργανα. 4.Τα τεχνικά στοιχεία που αναγράφονται στο ανωτέρω σημείωμα προσδιορίζονται από την υπηρεσία, αφού υποβληθεί υπεύθυνη δήλωση Νόμ.1599/1986 του κυρίου του κατόχου του οχήματος ή εκείνου που αγόρασε αυτό με όρο παρακράτησης της κυριότητας από των πωλητή μέχρι την αποπληρωμή του τιμήματός του, στην οποία αναφέρονται τα παρακάτω στοιχεία του ρυμουλκούμενου οχήματος: α) Το εργοστάσιο κατασκευής β) Ο τύπος γ) Το μέγιστο επιτρεπόμενο μικτό βάρος δ) Το απόβαρο ε) Ο αριθμός πλαισίου στ) Ο αριθμός αξόνων ζ) Οι διαστάσεις η) Ότι πληροί τους όρους της ασφαλούς κυκλοφορίας και του ΚΟΚ. Στην ίδια δήλωση αναγράφεται και το απόβαρο του έλκοντος οχήματος. 5. Για τα μεταχειρισμένα ρυμουλκούμενα οχήματα και στην περίπτωση που δεν υπάρχει έγκριση τύπου, τα τεχνικά στοιχεία καθορίζονται βάσει του έντυπου καταλόγου του εργοστασίου κατασκευής των οχημάτων αυτών ή της άδειας κυκλοφορίας του οχήματος της ξένης χώρας. 6. Πριν από τη χορήγηση του σημειώματος ελέγχεται η ικανότητα έλξης του έλκοντος οχήματος από την έγκριση του τύπου και στην περίπτωση που δεν αναφέρεται στην έγκριση του τύπου, από τον έντυπο κατάλογο του εργοστασίου κατασκευής αυτού. 7. Σε περίπτωση που η ικανότητα έλξης δεν αναφέρεται στην έγκριση του τύπου και υπάρχει αδυναμία εξεύρεσης έντυπου καταλόγου, τότε υποβάλλεται υπεύθυνη δήλωση του Νόμ.1599/1986 της οικείας αντιπροσωπείας, στην οποία αναγράφεται η ικανότητα έλξης του οχήματος. (Μετά τη σελ. 242,872(α) Σελ. 242,8721 Τεύχος -Σελ. Φορτηγά αυτοκίνητα 21.Ε.δ.126 8.Σε περίπτωση που διαπιστώνεται άρνηση ή αδυναμία της αντιπροσωπείας να βεβαιώνει την ικανότητα έλξης τότε στο ειδικό σημείωμα γράφεται η ικανότητα έλξης που προκύπτει από την εφαρμογή των διατάξεων του εδαφ.α΄ της παρ.1, ανεξάρτητα από το γεγονός αν υπάρχει ή όχι πέδηση στο ρυμουλκούμενο όχημα. 9. Η αρμόδια υπηρεσία προωθεί τη διαδικασία, για τη χορήγηση του ανωτέρω ειδικού σημειώματος ρυμούλκησης, αφού προηγούμενα ελέγξει αν τα τεχνικά στοιχεία του ρυμουλκούμενου οχήματος, που αναγράφονται στη δήλωση συμφωνούν με τα στοιχεία του τίτλου κυριότητας, της έγκρισης τύπου ή του έντυπου καταλόγου ή της ξένης άδειας κυκλοφορίας, κατά περίπτωση». Το μέσα σε « » Κεφαλ. ΓΑ΄ προστέθηκε με την αριθ.30709/2522/97/27 Φεβρ.-24 Μαρτ.1998 (ΦΕΚ Β΄286), απόφ. Υπ. Μεταφ. και Επικοινωνιών. ΚΕΦΑΛΑΙΟ Δ΄. ΚΑΘΟΡΙΣΜΟΣ ΤΩΝ ΑΠΑΡΑΙΤΗΤΩΝ ΤΕΧΝΙΚΩΝ ΣΤΟΙΧΕΙΩΝ ΕΛΚΟΝΤΩΝ (ΡΥΜΟΥΛΚΩΝ, ΦΟΡΤΗΓΩΝ ΚΑΙΕΠΙΒΑΤΗΓΩΝ ΑΥΤΟΚΙΝΗΤΩΝ), ΕΛΚΟΜΕΝΩΝ (ΡΥΜΟΥΛΚΟΥΜΕΝΩΝ & ΗΜΙΡΥΜΟΥΛΚΟΥΜΕΝΩΝ) ΑΡΘΡΩΤΩΝ ΟΧΗΜΑΤΩΝ ΚΑΙ ΣΥΡΜΩΝ. 1.Τα απαραίτητα τεχνικά στοιχεία των ελκόντων ρυμουλκών και φορτηγών αυτοκινήτων των αρθρωτών οχημάτων ως και των κυκλοφορούντων συρμών με άδειαν ως ενιαία μονάδα, θα καθορίζονται από τις Περιφερειακές Υπηρεσίες Συγκοινωνιών, σύμφωνα με τις οδηγίες που περιλαμβάνονται στο Παράρτημα της αποφάσεως αυτής. 2.Για την διαπίστωση από τις αρμόδιες Υπηρεσίες Συγκοινωνιών της συνδρομής των προϋποθέσεων των παραγράφων 1α και 1β του προηγουμένου κεφαλαίου Γ΄ της παρούσης που αναφέρονται στις σχέσεις βαρών έλκοντος και ρυμουλκουμένου, το απόβαρο του έλκοντος αυτοκινήτου λαμβάνεται από τα στοιχεία της εγκρίσεως του τύπου αυτού από το Υπουργείο Συγκοινωνιών, σε περίπτωση δε που δεν υπάρχει έγκριση, ζυγίζεται το όχημα, έτοιμο για κυκλοφορία, χωρίς οδηγό, επιβάτες και αποσκευές. Το μέγιστο επιτρεπόμενο βάρος του ρυμουλκουμένου θα λαμβάνεται επίσης από την αντίστοιχη έγκριση του Υπουργείου Συγκοινωνιών και σε περίπτωση που δεν υπάρχει έγκριση από έντυπο κατάλογο του εργοστασίου κατασκευής του ή της αδείας κυκλοφορίας της ξένης χώρας. Σελ. 242,8722 Τεύχος -Σελ. 21.Ε.δ.126 Φορτηγά αυτοκίνητα ΚΕΦΑΛΑΙΟΝ Ε΄. ΓΕΝΙΚΟΙ ΟΡΟΙ Πέρα από τους αναφερομένους στα προηγούμενα κεφάλαια ειδικότερους όρους για τις περιπτώσεις έλξεως οχημάτων από άλλα, πρέπει να πληρούνται και οι εξής γενικοί όροι: 1.Η όλη διάταξη συνδέσεως του ελκομένου μετά του έλκοντος οχήματος θα πρέπει να είναι επαρκούς αντοχής. 2.Οι σύνδεσμοι πρέπει να διαθέτουν μηχανισμό που να εξασφαλίζει την σύνδεση είτε αυτόματα είτε με κατάλληλο ευχερή χειρισμό, για να αποκλείεται εντελώς αθέλητη αποσύνδεση. 3.Αμφότερα τα συνδεόμενα οχήματα πρέπει να πληρούν όλους τους όρους του ΚΟΚ, προπαντός τους αφορώντες στα συστήματα τροχοπεδήσεως (άρθρα 56 και 57 του ΚΟΚ) και φωτισμού (φώτα ανακλαστικά στοιχεία) και να έχουν τις οριζόμενες, κατά περίπτωση από τις παραγράφους 22 και 24 του άρθρου 81 του ΚΟΚ πινακίδες. 4.Η σύνδεση μεταξύ έλκοντος και ρυμουλκουμένου θα γίνεται είτε με το σύστημα ράβδων που σχηματίζουν σταθερό ισοσκελές τρίγωνο με τον πλησιέστερο προς το έλκον όχημα άξονα του ρυμουλκουμένου είτε με άλλο σύστημα που να εξασφαλίζει όμως οπωσδήποτε σύνδεση άκαμπτη, κατά την οριζόντια έννοια, με τον πλησιέστερο προς το έλκον όχημα άξονα του ρυμουλκουμένου. ΚΕΦΑΛΑΙΟ ΣΤ΄. ΕΛΞΗ ΜΗΧΑΝΟΚΙΝΗΤΩΝ ΟΧΗΜΑΤΩΝ  ΠΟΥ ΕΠΑΘΑΝ ΒΛΑΒΗ 1.Η έλξη μηχανοκινήτων οχημάτων που δεν μπορεί να κινηθούν αυτοδύναμα, λόγω βλάβης, επιτρέπεται μόνον με γερανοφόρα αυτοκίνητα. 2.Το όχημα που έπαθε βλάβη, για να ρυμουλκηθεί, πρέπει απαραίτητα να είναι άφορτο. 3.Κατά την έλξη, σύμφωνα με τ’ ανωτέρω, οχήματος που έχει υποστεί βλάβη, πρέπει ο πλησιέστερος προς τον έλκον, γερανοφόρο αυτοκίνητο, άξονας του ελκομένου οχήματος να είναι ανυψωμένος, ώστε να αποκλείεται η επαφή των τροχών του άξονος αυτού με το οδόστρωμα. Επίσης πρέπει να λαμβάνονται μέτρα για την εξασφάλιση της κατάλληλης αποστάσεως μεταξύ έλκοντος και ελκομένου οχήματος, κατά την πορεία, ώστε να αποκλείονται οι προς τα δεξιά ή αριστερά του άξονος κινήσεως αποκλίσεις μεταξύ έλκοντος και ελκομένου, ως και η πρόσκρουση του ελκομένου επί του έλκοντος στις στροφές ή στις επιβραδύνσεις. 4.Κατ’ εξαίρεση από τα ανωτέρω η έλξη αφόρτου μηχανοκινήτου οχήματος που δεν μπορεί να κινηθεί αυτοδύναμα λόγω βλάβης, επιτρέπεται με φορτηγό ή ρυμουλκό εφ’ όσον: α)Το σύστημα διευθύνσεως του ελκομένου οχήματος δεν έχει πάθει βλάβη. β)Το ελκόμενο οδηγείται από πρόσωπο που έχει ισχύουσα άδεια οδηγήσεως αυτοκινήτου. γ)Πληρούνται αι προϋποθέσεις της παρ. 1 του κεφ. Ε΄ της παρούσης αποφάσεως, καθώς και του δευτέρου εδαφίου της παραγράφου 3 του παρόντος Κεφαλαίου. δ)Η έλξη θα γίνεται με ταχύτητα που δεν θα υπερβαίνει τα 30 χιλ. την ώρα, μέσα σε κατοικημένες περιοχές και 50 χιλιόμετρα την ώρα, σε ακατοίκητες περιοχές. ε)Το μέγιστο επιτρεπόμενο βάρος του ελκομένου δεν θα είναι μεγαλύτερον από το απόβαρο του έλκοντος. Από της ενάρξεως ισχύος της παρούσης αποφάσεως κάθε προγενέστερη διάταξη που ρυθμίζει διαφορετικά τα θέματα της ρυμουλκήσεως οχημάτων με αυτοκίνητα, καταργείται. (Μετά τη σελ. 242,8722) Σελ. 242,8723 Τεύχος -Σελ. Φορτηγά αυτοκίνητα 21.Ε.δ.126 21.Ε.δ.126 Φορτηγά αυτοκίνητα ΠΑΡΑΡΤΗΜΑ ΚΑΘΟΡΙΣΜΟΣ ΤΩΝ ΤΕΧΝΙΚΩΝ ΣΤΟΙΧΕΙΩΝ ΡΥΜΟΥΛΚΩΝ ΑΥΤΟΚΙΝΗΤΩΝ (TRAKTORS) ΦΟΡΤΗΓΩΝ ΑΥΤΟΚΙΝΗΤΩΝ ΧΡΗΣΙΜΟΠΟΙΟΥΜΕΝΩΝ ΓΙΑ ΤΗΝ ΕΛΞΗ ΡΥΜΟΥΛΚΟΥΜΕΝΩΝ-ΗΜΙΡΥΜΟΥΛΚΟΥΜΕΝΩΝ ΟΧΗΜΑΤΩΝ ΡΥΜΟΥΛΚΟΥΜΕΝΩΝ ΟΧΗΜΑΤΩΝ ΑΡΘΡΩΤΩΝ ΟΧΗΜΑΤΩΝ ΚΑΙ ΣΥΡΜΩΝ. 1.ΡΥΜΟΥΛΚΑ ΑΥΤΟΚΙΝΗΤΑ (TRAKTORS) & ΦΟΡΤΗΓΑ ΧΡΗΣΙΜΟΠΟΙΟΥΜΕΝΑ ΓΙΑ ΕΛΞΗ ΡΥΜΟΥΛΚΟΥΜΕΝΩΝ. α)Μέγιστο επιτρεπόμενο βάρος (MR) και μέγιστα φορτία των αξόνων. Τα στοιχεία αυτά λαμβάνονται από την έγκριση του τύπου του αυτοκινήτου, μόνο δε σε περίπτωση μεταχειρισμένων αυτοκινήτων, και εφ’ όσον δεν έχει εκδοθεί για τον τύπο του αυτοκινήτου έγκριση, τα εν λόγω στοιχεία θα λαμβάνονται από το έντυπο εγχειρίδιο του εργοστασίου κατασκευής, ή από την άδεια κυκλοφορίας του οχήματος της ξένης χώρας. Αν τα ως ανωτέρω ευρισκόμενα στοιχεία υπερβαίνουν τα μέγιστα όρια που προβλέπει το υπ’ αριθ. 1161/77 Π. Διάταγμα ως τελικές τιμές τους θα λαμβάνονται εκείνες που προκύπτουν μετά τον περιορισμό τους στα όρια που ορίζει το εν λόγω Διάταγμα. β)Απόβαρο (AR). Το απόβαρο των μεν ρυμουλκών ευρίσκεται κατόπιν ζυγίσεως του αυτοκινήτου ετοίμου προς κυκλοφορία (με εγκατεστημένη την πλάκα επικαθήσεως του ημιρυμουλκουμένου, τον εφεδρικό τροχό, τις δεξαμενές πλήρεις με καύσιμα και τα συνήθη εργαλεία) αφού προστεθούν στο εκ ζυγίσεως ευρεθέν βάρος 140 Κg (βάρος οδηγού και συνοδηγού) των δε φορτηγών αυτοκινήτων, σύμφωνα με την διαδικασία που ορίζεται στο κεφάλαιο Α΄ της υπ’ αριθμ. ΣΤ-138750/69 αποφάσεως του Υπουργείου. γ)Μέγιστο φορτίο επί της πλακός του ρυμουλκού (ΦΠR). Το στοιχείο αυτό καθορίζεται από τη σχέση: ΦΠΡ=MR-AR Η τιμή ΦΠR που προκύπτει από τη σχέση αυτή συγκρίνεται με την αντίστοιχη τιμή που αναφέρεται στην έγκριση του τύπου του ρυμουλκού ή στο τεχνικό εγχειρίδιο του κατασκευαστού ή στην άδεια κυκλοφορίας της ξένης χώρας (εφ’ όσον αναγράφεται το στοιχείο τούτο), αναγράφεται δε στην άδεια κυκλοφορίας του ρυμουλκού, η μικρότερη από τις δύο συγκρινόμενες τιμές. δ)Ωφέλιμο φορτίο φορτηγού αυτοκινήτου (ΩR). Τούτο προκύπτει από την σχέση: ΩR=MR-AR ε)Ελκτική ικανότης ρυμουλκού (ER) Με τον όρο αυτό εννοούμε το μέγιστο επιτρεπόμενο βάρος ημιρυμουλκουμένου το οποίο μπορεί να έλκεται από το υπόψη ρυμουλκό. Το στοιχείο αυτό (ER) το καθορίζουμε από την σχέση: ER=Mα-AR όπου AR το απόβαρο του ρυμουλκού, όπως ορίζεται στην παράγραφο 1β του παρόντος και Μα, το μέγιστο επιτρεπόμενο βάρος του αρθρωτού οχήματος, καθοριζόμενο σύμφωνα με τα οριζόμενα στην παράγραφο 3α του παρόντος. στ)Ελκτική ικανότης φορτηγού αυτοκινήτου (ΕΦ) Καθορίζεται από την σχέση: ΕΦ=MS-MR όπου MR το μέγιστο επιτρεπόμενο βάρος του φορτηγού αυτοκινήτου, όπως καθορίζεται στην παράγραφο 1α του παρόντος και MS το μέγιστο επιτρεπόμενο βάρος συρμού, καθοριζόμενο σύμφωνα με τα οριζόμενα στην κατωτέρω παράγραφο 4α.